钦定古今图书集成/明伦汇编/闺媛典/第111卷 > 皇清十七 > 姚梅臣女
## 钦定古今图书集成/明伦汇编/闺媛典/第111卷 > 皇清十七 > 姚梅臣女

按《滁州志》：州民姚梅臣女，康熙十三年，许配县民韩贞起子钧，久而未娶。二十年，贞起病亡，钧悲号染疾。女闻，默祷于神。六月钧死，女年十六，易缟素，谓其姊曰：“吾欲守节，恐父母终夺我志，将落发为尼，又非理之正，吾志决矣。” 是夕，潜入空房自缢。县令乔嵩命与韩子合葬，表其庐。